ddrg/super_eurlex huggingface dataset:
13.

panee merkille tilintarkastustuomioistuimen kertomuksen, jonka mukaan säätiö oli raportoinut, että 30:lle henkilöstön jäsenelle oli maksettu vuosina 2005–2014 liian vähän tai liian paljon ja että tämä johtui siirtymisestä unionin uusiin henkilöstösääntöihin vuonna 2005; panee merkille, että säätiö oikaisi kaikki liian pieninä suoritetut määrät, mutta ei peri takaisin liian suurina suoritettuja määriä; toteaa, että palkanlaskentatoiminnosta on tehty kattava arviointi ja että se on johtanut toimenpiteisiin, mutta asian käsittely on edelleen kesken; kehottaa säätiötä jatkamaan ponnistelujaan asian ratkaisemiseksi ja pitämään vastuuvapauden myöntävän viranomaisen ajan tasalla edistymisestä;
10.

korostaa, että rahanpesun torjuntaan liittyviä tehtäviä varten on osoitettava lisää resursseja, jotta viranomainen voi hoitaa valvontatehtävänsä ja suorittaa kansallisia instituutioita koskevia tutkimuksia; kehottaa viranomaista varmistamaan, että toimivaltaiset viranomaiset ja luotto- ja rahoituslaitokset soveltavat tehokkaasti ja johdonmukaisesti rahanpesun ja terrorismin rahoituksen torjuntaa koskevaa unionin lainsäädäntöä; pyytää viranomaista laatimaan Euroopan arvopaperimarkkinaviranomaisen (ESMA) ja Euroopan vakuutus- ja lisäeläkeviranomaisen (EIOPA) kanssa yhteisiä ohjeita siitä, miten vakavaraisuusvalvontaan voidaan sisällyttää rahanpesun ja terrorismin rahoituksen torjuntaan liittyvät riskit; on tyytyväinen komission ehdotukseen laajentaa rahanpesun ja terrorismin rahoituksen torjuntaan liittyviä viranomaisen valvontavaltuuksia niin, että ne kattavat pankkialan sijaan koko rahoitusalan, mikä tarkoittaisi, että asiaan liittyvät tehtävät ja valvontavaltuudet siirtyvät ensisijaisesti viranomaiselle; pitää tässä yhteydessä myönteisenä, että pankkiviranomainen on hyväksynyt väärinkäytösten paljastamista koskevia toimintaperiaatteita, ja korostaa, että kansallisten valvontaviranomaisten on otettava käyttöön vastaavia toimintaperiaatteita;
7.

ottaa huomioon, että hakemus koskee 1 324:ää vähennettyä työntekijää; toteaa, ettei kuitenkaan ole selvää, miksi vain 450 heistä on ehdotettujen toimenpiteiden kohteena; kiinnittää huomiota siihen, että enin osa vähennetyistä työntekijöistä (59 prosenttia) on naisia, jotka työskentelevät hallintotehtävissä tai vastaanottovirkailijoina; toteaa lisäksi, että 27 prosenttia vähennetyistä työntekijöistä on yli 55-vuotiaita; pitää näin ollen EGR:stä osarahoitettuja aktiivisia työmarkkinatoimenpiteitä tärkeinä, sillä ne parantavat näiden haavoittuvien ryhmien mahdollisuuksia palata työmarkkinoille;
7.

toteaa, että hakemus koskee 1 161:tä vähennettyä työntekijää, joista ehdotettujen toimenpiteiden kohteena on 730 työntekijää; panee merkille, että suurin osa vähennetyistä työntekijöistä (88,63 prosenttia) on naisia; toteaa lisäksi, että 20,55 prosenttia vähennetyistä työntekijöistä on yli 55-vuotiaita; pitää siksi EGR:stä osarahoitettuja aktiivisia työmarkkinatoimenpiteitä tärkeinä, sillä ne parantavat näiden haavoittuvien ryhmien mahdollisuuksia palata työmarkkinoille;
16.

on huolestunut siitä, että maksuin rahoitettavien virastojen, kuten lääkeviraston, viime vuosien henkilöstöleikkaukset ovat vähentäneet henkilöstöä, joka hoitaa tehtäviä, jotka itse asiassa rahoitetaan hakijoiden suorittamin maksuin eikä unionin talousarviosta; toteaa, että henkilöstöä on vähennetty ilman, että olisi otettu huomioon hakemusten määrän lisääntymisestä aiheutunutta ylimääräistä työmäärää tai sitä, että hakijoiden palveluista maksamista maksuista on vastaavasti kertynyt enemmän tuloja, minkä vuoksi olisi ollut mahdollista lisätä henkilöstöä ilman unionin talousarvioon kohdistuvaa vaikutusta; toteaa, että lisähenkilöstön ja -varojen tarpeesta tulee entistä ajankohtaisempi, kun virasto valmistautuu päätoimipaikkansa siirtämiseen vuosina 2018–2020, jolloin viraston on edelleen hoidettava sekä keskeiset kansanterveyteen liittyvät tehtävänsä että itse siirtymiseen liittyvät lisätehtävät;
D.

ottaa huomioon, että toisen polttokenno- ja vety-yhteisyrityksen osakkaat ovat komission edustama unioni, New Energy World Industry Grouping AISBL -teollisuusryhmittymä (jäljempänä ”teollisuusryhmittymä”), joka nimettiin vuonna 2016 uudelleen Hydrogen Europe -teollisuusryhmittymäksi, ja New European Research Grouping on Fuel Cells and Hydrogen AISBL -tutkimusryhmittymä (jäljempänä ”tutkimusryhmittymä”);
26.

toteaa, että viranomainen on allekirjoittanut 12 vuoden vuokrasopimuksen, jonka päättymispäivä on 8. joulukuuta 2026, ja että tavanomaisten sopimusehtojen mukaisesti vuokra on maksettava täysimääräisesti koko ajalta; toteaa kuitenkin, että viranomainen on neuvotellut irtautumislausekkeen sopimusjakson puoliväliin, mikä merkitsee, että jos lauseketta sovelletaan, viranomainen vapautuisi vuokranmaksuvelvoitteesta viimeisten kuuden vuoden ajalta; panee kuitenkin merkille, että viranomaisen velvollisuutena on maksaa takaisin puolet kannustimesta (16 kuukauden vuokra eli 3 246 216 euroa), jonka se sai sopimuksen alussa ja joka perustui täyteen 12 vuoden vuokra-aikaan (vapautus vuokranmaksusta 32 kuukauden ajalta), ja että rakennus on palautettava alkuperäiseen tilaan käyttökauden loppuun mennessä riippumatta siitä, milloin vuokralainen poistuu siitä; kehottaa ottamaan opiksi tästä tapauksesta kaikkien tulevien vuokrasopimusneuvottelujen yhteydessä;
136.

on huolissaan tällaisten mahdollisten sääntöjenvastaisuuksien parlamentille aiheuttamasta maineriskistä ja on vakuuttunut siitä, että tarvitaan nopeita ja tehokkaita toimia, joilla estetään ja korjataan muut vastaavat sääntöjenvastaisuudet tulevaisuudessa; katsoo kuitenkin, että näitä sääntöjenvastaisuuksia esiintyy vain muutaman harvan poliittisen puolueen ja säätiön yhteydessä; katsoo, että näiden sääntöjenvastaisuuksien ei pitäisi asettaa kyseenalaiseksi muiden poliittisten puolueiden ja säätiöiden varainhoitoa; katsoo, että parlamentin sisäisiä valvontamekanismeja on vahvistettava;
13.

toteaa, että viranomaisen johtokunta hyväksyi 21. kesäkuuta 2017 uudet riippumattomuutta koskevat toimintaperiaatteet varmistaakseen kaikkien sen tieteellisiin toimiin osallistuvien ammattilaisten riippumattomuuden; panee merkille, että uusissa toimintaperiaatteissa annetaan uusi määritelmä eturistiriidalle ja esitetään kattava karenssiaikaa koskeva säännöstö, johon sisältyy konsultointisopimuksia koskeva kielto, ja edellytetään asiantuntijoiden ilmoittavan, mikä osuus heidän vuosituloistaan on peräisin organisaatiolta, elimeltä tai yritykseltä, jonka toiminta kuuluu viranomaisen tehtävien piiriin; toteaa lisäksi, että viranomainen on hyväksynyt ehdottomia rajoituksia, jotka koskevat rahoitusinvestointeja alan toimijoihin, joihin viraston tuotokset vaikuttavat suoraan tai välillisesti; toteaa, että tällaisten sidonnaisuuksien ei katsota sopivan yhteen viranomaisen tiedekomitean, tiedelautakuntien tai työryhmien jäsenyyden kanssa tai vertaisarviointikokouksiin osallistumisen kanssa; toteaa, että jäsenvaltioiden lähettämien asiantuntijoiden on nykyisin täytettävä ilmoitus sidonnaisuuksista;
22.

toteaa, että Euroopan parlamentin ja neuvoston asetuksen (EU) N:o 528/2012 (3) (biosidiasetus) täytäntöönpano johti yllättävän suureen aktiivisuuteen vuonna 2015, mikä osoittaa, että yritykset alkavat olla perillä unionin uuden lupamenettelyn mukanaan tuomista muutoksista ja sen tarjoamista mahdollisuuksista; panee samalla huolestuneena merkille, että virastolla on ollut hankaluuksia työtaakan hallinnassa, koska biosideja käsittelevän henkilöstön määrä on jäädytetty;
20.

toteaa, että vuotuisen toimintakertomuksensa 2015 mukaan tuomioistuin tekee tiivistä yhteistyötä tuloksellisuuden tarkastusta suorittamaan nimetyn tilintarkastustuomioistuimen tiimin kanssa; toteaa tässä yhteydessä, että tuomioistuin vaikeutti tarkastustiimin työtä tarkastusprosessin alussa; on tyytyväinen siihen, että tuomioistuin on parantanut yhteistyötään tarkastajien kanssa ja toimittanut tilintarkastustuomioistuimelle lisää asiakirjoja; on tietoinen siitä, että käsittelyjen salassapitoa koskeva periaate on tarpeen, jotta voidaan auttaa säilyttämään päätöksentekijöiden riippumattomuus, edistää päätösten johdonmukaisuutta ja lopullisuutta ja estää päätöksentekijöitä käyttämästä enemmän aikaa heidän päätöksiään koskeviin todisteluihin kuin päätösten tekemiseen; huomauttaa kuitenkin, että käsittelyjen periaatteellinen salassapito aivan alusta alkaen estää kaiken ulkoisen valvonnan; kehottaa siksi tuomioistuinta kehittämään sisäisen valvonta- ja korjausmekanismin, jotta tällaisissa tapauksissa voidaan mahdollistaa tietty valvonnan taso;
A.

ottaa huomioon, että polttokenno- ja vety-yhteisyritys (FCH) perustettiin toukokuussa 2008 neuvoston asetuksella (EY) N:o 521/2008 julkisen ja yksityisen sektorin yhteishankkeeksi ajanjaksoksi, joka ulottuu 31. päivään joulukuuta 2017, ja että tarkoituksena on keskittyä kehittämään markkinasovelluksia ja helpottaa siten teollisuuden pyrkimyksiä ottaa polttokenno- ja vetyteknologiat nopeasti käyttöön; ottaa huomioon, että asetus (EY) N:o 521/2008 kumottiin asetuksella (EU) N:o 559/2014;
2.

Kaikkien parlamentin ehdottamien uusien pilottihankkeiden ja valmistelutoimien maksumäärärahoiksi ehdotetaan 50 prosenttia vastaavista maksusitoumusmäärärahoista tai parlamentin ehdottama taso, jos se on alempi. Kun kyseessä on nykyisten pilottihankkeiden ja valmistelutoimien jatkaminen, maksumäärärahojen taso on talousarvioesityksessä määritetty taso, johon lisätään 50 prosenttia vastaavista uusista maksusitoumusmäärärahoista tai parlamentin ehdottama taso, jos se on alempi. Näin vaikutukseksi tulee yhteensä 35,2 miljoonan euron lisäys.
6.

panee merkille, että virastolla on vaikeuksia houkutella toimiensa tueksi riittävän päteviä työntekijöitä ja pitää heistä kiinni, ja toteaa tämän johtuvan pääasiassa siitä, että viraston toimipaikka sijaitsee Kreetalla, missä kansainvälinen koulutus on haasteita aiheuttava tekijä; toteaa, että virasto on tehnyt palvelutasosopimuksen kunkin Ateenan toimipaikan työntekijöiden lasten käyttämän yksityiskoulun kanssa, sillä Ateenassa ei ole Eurooppa-koulua; panee lisäksi merkille, että komissio ja virasto ovat sopineet uudesta toimeksiannosta ja palvelutasosopimuksesta, jossa vahvistetaan yksityiskohtaiset määräykset viraston työntekijöiden lasten käyttämien Eurooppa-koulujen rahoituksesta;
21.

panee merkille viraston toteuttamat toimet unionin tarkastajien sekä jäsenvaltioiden ja unionin ulkopuolisten maiden virkamiesten kouluttamiseksi ja toteaa, että näiden toimien ansiosta viraston yhteisten kehityssuunnitelmien puitteissa koordinoimissa tarkastuksissa on nyt mukana huomattavasti enemmän koulutettuja virkamiehiä; panee lisäksi merkille, että nämä tarkastukset lisääntyivät niin, että niitä on nyt tehty noin 12 700, ja toteaa, että vuoden aikana 2014 tarkastuksissa on havaittu yli 700 epäiltyä rikkomusta;
1.

toteaa, että tilintarkastustuomioistuimen kertomuksen mukaan yhden vuoden 2011 kertomuksessa esitetyn huomautuksen osalta, joka vuoden 2012 kertomuksessa oli ”kesken”, toteutettiin korjaavia toimia ja se on nyt tilintarkastustuomioistuimen vuotta 2013 koskevan kertomuksen mukaan ”toteutettu”; toteaa myös, että vuoden 2012 kertomuksessa esitettyjen neljän huomautuksen osalta toteutettiin korjaavia toimia ja kaksi on nyt ”toteutettu” ja kahden tilanne on ”ei relevantti”;
17.

panee merkille, että yhteisyritys on kehittänyt tutkimustulosten suojaa, levitystä ja siirtoa koskevia menettelyjä seitsemättä puiteohjelmaa koskevan päätöksen 7 artiklan mukaisesti; toteaa myös, että yhteisyritys määritti seitsemännen puiteohjelman yleistä seurantakertomusta koskevat vaatimukset ja sen hankkeita koskevat tiedot toimitettiin komissiolle vuonna 2013 CORDA-tietokantaan siirtoa varten; on kuitenkin huolestunut arviosta, jonka mukaan seurantaa on vielä kehitettävä, jotta se vastaisi täysin asiaankuuluvia säännöksiä;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kolmen huomautuksen osalta, jotka vuoden 2012 kertomuksessa olivat ”kesken”, toteutettiin korjaavia toimia ja ne on nyt ”toteutettu”; toteaa myös, että vuoden 2012 kertomuksessa esitettyjen kolmen huomautuksen osalta toteutettiin korjaavia toimia ja yksi on nyt ”toteutettu”, yhden tilanne on ”ei relevantti” ja yksi on ”kesken”;
15.

toteaa, että Kreikan viranomaisten, viraston ja vuokraisännän tekemän vuokrasopimuksen mukaan Ateenan toimistojen vuokran maksavat Kreikan viranomaiset; on huolissaan siitä, että vuokra maksetaan jatkuvasti useita kuukausia myöhässä, mikä aiheuttaa virastolle toiminnan jatkuvuutta ja rahoitusta koskevia riskejä; panee merkille, että virasto on aloittanut asiaa koskevat keskustelut osapuolten kanssa; toteaa lisäksi, että tähän mennessä vuokraisäntä on hyväksynyt Kreikan hallituksen menettelyistä johtuvat viivästykset rankaisematta virastoa millään tavoin; kehottaa virastoa jatkamaan ponnistelujaan lieventääkseen tilanteen aiheuttamia riskejä ja tiedottamaan edistymisestä vastuuvapauden myöntävälle viranomaiselle;
15.

palauttaa mieliin, että on tärkeää parantaa kaikkien työntekijöiden työllistymismahdollisuuksia tarjoamalla mukautettua koulutusta ja tunnustamalla työntekijöiden ammattiuran aikana saavuttamat taidot ja osaaminen; edellyttää, että koordinoidussa paketissa tarjottava koulutus mukautetaan sekä irtisanottujen työntekijöiden tarpeisiin että todelliseen liiketoimintaympäristöön; katsoo, että yksilöllisten palvelujen koordinoidun paketin suunnittelussa on ennakoitava tulevia työmarkkinanäkymiä ja tarvittavia taitoja ja paketin on oltava yhteensopiva resurssitehokkaaseen ja kestävään talouteen siirtymisen kanssa;
7.

korostaa, että vuosi 2015 on merkittävä vuosien 2014–2020 uusien monivuotisten ohjelmien menestyksekkään toteuttamisen kannalta, koska se on uuden monivuotisen rahoituskehyksen toinen vuosi; painottaa, että kaikki ohjelmat on käynnistettävä ja niiden on oltava täydessä vauhdissa mahdollisimman pian, jotta ei haitattaisi unionin keskeisten politiikkojen täytäntöönpanoa; toteaa, että vuoden 2015 talousarvio on reaalisesti pienempi kuin vuoden 2013 talousarvio; kehottaa tässä yhteydessä komissiota ja jäsenvaltioita pyrkimään kaikin tavoin siihen, että kaikki kumppanuussopimukset ja toimintaohjelmat hyväksytään ripeästi vuonna 2014, jotta uusien investointiohjelmien täytäntöönpanossa ei menetettäisi lisää aikaa; tähdentää, että komission on annettava kansallisille hallinnoille täysi tukensa prosessin kaikissa vaiheissa;
E.

ottaa huomioon, että toimenpiteiden kohteena olevista työntekijöistä 65,36 prosenttia on naisia ja 34,64 prosenttia miehiä; ottaa huomioon, että selvä enemmistö työntekijöistä (82,86 prosenttia) on 25–54-vuotiaita; ottaa huomioon, että 9,29 prosenttia työntekijöistä on 15–24-vuotiaita;
7.

toteaa, että irtisanottujen työntekijöiden lisäksi Irlannin viranomaiset päättivät tarjota EGR:n tuella yhteisrahoitettavia yksilöllisiä palveluja enintään 138:lle työelämän ja koulutuksen ulkopuolella olevalle alle 25-vuotiaalle nuorelle, mikä nostaa kohteena olevien edunsaajien, joiden odotetaan osallistuvan toimenpiteisiin, kokonaismäärän 276:een; on huolestunut siitä, että on epävarmaa, miten kohteena olevat työelämän ja koulutuksen ulkopuolella olevat nuoret on tarkoitus identifioida; kehottaa Irlannin viranomaisia ottamaan huomioon sosiaaliset kriteerit ja varmistamaan, että EGR-tuen saajien valinnassa noudatetaan kaikilta osin syrjimättömyyden ja yhdenvertaisen kohtelun periaatteita;
1.

katsoo, että virastolla on tärkeitä tehtäviä; on tyytyväinen siihen, että virasto on hoitanut tehtävänsä tehokkaasti;
—

sidottujen määrärahojen ilman eri toimenpiteitä tehtävien siirtojen vähentämiseksi on toteutettu erilaisia toimia, joiden tavoitteena on talousarvion oikea-aikainen toteuttaminen: on otettu käyttöön uusi ennakkoarviokertomus, joka parantaa operatiivisten yksiköiden talousarvioiden suunnittelua ja toteuttamista, ryhdytty lähettämään talousarvion toteuttamista koskevat kokonaistiedot kuukausittain, tiivistetty talousarvio-, rahoitus- ja hankintayksikön yhteistyötä operatiivisten yksiköiden kanssa, jotta niitä voidaan avustaa talousarvion toteuttamisessa, sekä järjestetty menosykliin liittyvää pakollista koulutusta kaikille talousarvion toteuttamiseen osallistuville toimijoille,
2.

panee merkille, että keskuksen mukaan — käyttämättömien toimistotilojen myyntiä tai vuokrausta koskevaa ongelmaa ei ole ratkaistu, vaikka keskus pyrkiikin aktiivisesti ratkaisemaan asianmukaisesti tämän ongelman; panee lisäksi merkille, että keskus on edelleen järkiperäistänyt ja pienentänyt ylläpitokustannuksia tarkistamalla turvallisuusjärjestelyjä ja pienentämällä energiankulutusta, — komissio sai keskuksen kolmannen arvioinnin päätökseen vuonna 2012 ja keskus laati arvioinnin perusteella annettujen suositusten seurantaa varten toimintasuunnitelman, joka hyväksyttiin sen hallintoneuvostossa ja jossa määritellään yksityiskohtaisesti vuosien 2013–2015 toimintasuunnitelman aikana toteutettavat toimenpiteet, — keskuksen sisäisiä prosesseja tarkistettiin varainhoitovuodelta toiselle siirrettävien määrärahojen vähentämiseksi, jolloin määrärahasiirrot vuodelta 2012 vuodelle 2013 pienenivät 16 prosenttia edelliseen vuoteen verrattuna, — on otettu käyttöön käteisvaroihin sovellettavat toimintaperiaatteet, joiden tarkoituksena on minimoida ja hajauttaa taloudellinen riski seuraamalla mahdollista riskiä säännöllisesti, — poikkeuksia koskevaa keskuksen toimintatapaa on tarkistettu siten, että se nimenomaisesti kattaa kaikki poikkeukset, jotka poikkeavat keskuksessa virallisesti hyväksytystä ja siellä voimassa olevasta säännöstä, — palvelukseenottomenettelyjä on muutettu siten, että kirjallisten kokeiden ja haastattelujen sisältö määritetään ennen kuin valintalautakunta tutkii hakemukset;
2.

panee merkille, että viraston mukaan — talousarvio- ja varainhallinnon osalta vuotuisen talousarvion laatimista varten on kehitetty yksityiskohtaiset suuntaviivat, joihin sisältyy selkeä vastuunjako, sisäiset määräajat, odotetut tuotokset ja toimijoiden saama menetelmätuki; toteaa, että budjettikohdan toteutuksesta vastaavat tahot saavat laajoja menetelmäraportteja, jotta voidaan taata tuoreen nollabudjetoinnin tehokkuus ja yhtenäisyys, — talousarvion toteutusta koskevaan raporttiin on sisällytetty ennusteosuus, jotta voidaan antaa tarvittavia tietoja maksusitoumusmäärärahojen ja maksumäärärahojen valvomiseksi, — palvelukseenottomenettelyjen avoimuutta on parannettu siten, että avoimia toimia koskevissa ilmoituksissa täsmennetään varallaololuetteloihin kirjattavien hakijoiden enimmäismäärä ja mainitaan selkeästi valitusmahdollisuus, ja siten, että kirjallisissa kokeissa ja haastatteluissa esitettävät kysymykset ja niiden painotukset määritetään ennen hakemusten käsittelyä;
17.

on tyytyväinen siihen, että paperisasiakirjoista on siirrytty sähköiseen raportointiin; panee merkille, että eCuria-sovelluksen ansiosta 1. tammikuuta 2012 lähtien tuomioistuintapauksia ja päätöksiä koskevia asiakirjoja on voitu vaihtaa sähköisesti kaikkien osapuolten ja Euroopan unionin tuomioistuimeen kuuluvien eri tuomioistuinten välillä; huomauttaa, että viimeiset paperiraportit laadittiin ennen vuoden 2012 loppua, ja toteaa, että siirtyminen paperiversioista sähköiseen tiedonkulkuun on vähentänyt tuotantokustannuksia melkoisesti;
28.

aikoo edelleen seurata tiivisti komission aikomusta vähentää unionin toimielinten henkilöstöä ja muistuttaa, että tätä on pidettävä yleistavoitteena; toteaa, että tällaiset toimet saattavat haitata EU:n toimien ja ohjelmien nopeaa, sääntöjenmukaista ja tehokasta toteuttamista; katsoo, että hallinnon tehokkuus on turvattava ja sitä on jopa parannettava; katsoo, että tarkistettaessa henkilöstön määrää lyhyellä tai pitkällä aikavälillä olisi käytettävä perustana etukäteen tehtävää vaikutustenarviointia ja otettava täysimääräisesti huomioon muun muassa unionin oikeudelliset velvoitteet sekä toimielinten perussopimusten mukaiset uudet toimivaltuudet ja lisätehtävät; muistuttaa erillisvirastoja koskevasta yhteisestä lausumasta ja erityisesti sen liitteenä olevasta yhteisestä lähestymistavasta ja kohdista, jotka koskevat virastoja, joille on osoitettu uusia tehtäviä;
4.

toteaa, että irtisanomisten alue on NUTS II -alue Zeeland, joka on Alankomaiden lounaisosassa sijaitseva lääni; toteaa, että Zeelandissa voidaan katsoa olevan pienet työmarkkinat, koska sen syrjäinen sijainti Alankomaissa, sen rajaseutuasema ja valtavat vesialueet sekä suhteellisen suuri pinta-ala ja saaristorakenne heikentävät liikenneyhteyksiä ja liikkuvuutta; panee merkille, että irtisanotut työntekijät asuvat suhteellisen pienissä kaupungeissa (enintään 50 000 asukasta), joten irtisanomisilla on huomattava vaikutus paikallisesti;
5.

panee merkille, että joillakin erillisvirastoilla on vaikeuksia käyttää talousarvionsa oikea-aikaisesti ja että varoja sidotaan hankkeisiin, jotka eivät liity kuluvaan varainhoitovuoteen; on huolestunut siitä, että suuria määriä talousarviomäärärahoja myönnetään varainhoitovuoden lopussa; pitää tätä mahdollisena merkkinä siitä, että unionin varoja käytetään joissakin tapauksissa turhaan; pyytää lisätietoja ja perusteluja tilintarkastustuomioistuimelta ja etenkin itse erillisvirastoilta, varsinkin Euroopan ammatillisen koulutuksen kehittämiskeskukselta, yhteisön kasvilajikevirastolta, Euroopan elintarviketurvallisuusviranomaiselta, Euroopan meriturvallisuusvirastolta, Euroopan verkko- ja tietoturvavirastolta, Euroopan rautatievirastolta, Eurojustilta ja Euroopan unionin perusoikeusvirastolta, jotka ovat käyttäneet yli 25 prosenttia talousarviostaan vuoden 2010 kahden viimeisen kuukauden aikana, sekä Euroopan poliisiakatemialta, yhteisön kasvilajikevirastolta, Frontexilta ja jälleen Euroopan meriturvallisuusvirastolta, koska ne siirtävät jatkuvasti seuraavalle varainhoitovuodelle määrärahoja, jotka on peruttava;
2.

toteaa, että olosuhteet, joissa vuosien 2010 ja 2011 talousarviot hyväksytään, ovat varsin poikkeukselliset ja haastavat, koska yhtäältä Lissabonin sopimuksen menestyksekäs täytäntöönpano on ensisijainen painopiste, joka on myös rahoituksellisesti haastava, kun taas toisaalta rahoituskriisin vaikutukset ovat edelleen hyvin voimakkaasti läsnä monessa jäsenvaltiossa, mikä aiheuttaa psykologisesti poliittisen ongelman EU:n tasolla; palauttaa tässä yhteydessä mieliin, että EU:n talousarvio on alle 2,5 prosenttia koko EU:n julkisista menoista; toteaa lisäksi, että EU:n talousarvion otsake 5 on näin ollen 0,14 prosenttia koko EU:n julkisista menoista;
9.

katsoo, että jäseniä on tuettava kaikin tarvittavin tavoin, jotta he pystyvät suoriutumaan tehtävistään tässä uudessa kontekstissa, ja että heitä varten on luotava asianmukaiset rakenteet ja järjestelyt, yksittäisille jäsenille tarkoitetut asianmukaiset ja helposti saatavilla olevat kokousjärjestelyt mukaan lukien; korostaa, että tällaiset muutokset eivät ole parlamentille mitään uutta ja että kasvava yhteispäätösvalta on sujuvasti yhdennetty sen rakenteisiin perustamissopimuksiin aiemmin tehtyjen muutosten yhteydessä; odottaa pääsihteerin perustaman inhimillisiä ja taloudellisia voimavaroja pohtivan työryhmän johtopäätöksiä, etenkin mitä tulee vaatimukseen sopeutua parlamentin valiokuntien korostuneeseen lainsäädäntövastuuseen ja parlamentin muihin uusiin vastuisiin;